ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02.-342208/11-2017 од 17.10.2017.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број ЈН/3000/0595/2017(80/2017), за набавку услуге: Годишњи уговор - гумирање металних делова(ТЕНТ Б), на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења, а Наручилац објављује на Порталу јавних набавки и интернет страници Наручиоца,следеће информације, односно појашњења:

Питaњe 1:

Имајући у виду одговор на питање који сте објавили 13.10.2017. године, молимо Вас за додатно појашњење:

Како сте навели да је потребно доставити техничку спецификацију гуме и атест сертификоване лабораторије који доказује те техничке карактеристике, потребно нам је јасно образложење шта подразумевате под техничком спецификацијом гуме.

Како, рецептура за припрему гуме, спада у категорију пословне тајне, молимо Вас за информацију да ли је Уверење о квалитету гуме са основним карактеристикама гуме која се користи за гумирање довољан доказ техничких карактреристика (да ли се може сматрати спецификацијом гуме)?

Значи молимо Вас да нас јасно и прецизно инструишете шта подразумевате под техничком спецификацијом гуме, односно како треба да изгледа документ Техничке спецификације коју понуђачи треба да доставе.

Oдгoвoр 1:

Техничком спецификацијом понуђене гуме је потребно доказати да су испуњени сви технички захтеви Наручиоца из КД и као доказ је потребно доставити атест сертификоване лабораторије, како је и наведено у КД.